CELEX: 61978CJ0140
Language: el
Date: 1980-12-10 00:00:00
Title: Απόφαση του Δικαστηρίου της 10ης Δεκεμβρίου 1980. # Επιτροπή των Ευρωπαϊκών Κοινοτήτων κατά Ιταλικής Δημοκρατίας. # Πολιτική γεωργικών διαρθρώσεων - Απόδοση λογαριασμών. # Υπόθεση 140/78.

ΑΠΌΦΑΣΗ ΤΟΥ ΔΙΚΑΣΤΗΡΊΟΥ
      της 10ης Δεκεμβρίου 1980 (
            *1
         )
      
      
         Αντικείμενο της υποθέσεως:
      
      Να αναγνωριστεί η παράβαση των υποχρεώσεων που υπέχει η Ιταλική Δημοκρατία από τους κανονισμούς 130/66/ΕΟΚ του Συμβουλίου, της 26ης Ιουλίου 1966, περί χρηματοδοτήσεως της κοινής γεωργικής πολιτικής (ΕΕ ειδ. έκδ. τόμ. 03/02, σ. 28) και 159/66/ΕΟΚ του Συμβουλίου, της 25ης Οκτωβρίου 1966, περί συμπληρωματικών διατάξεων για την κοινή οργάνωση αγορών στον τομέα των οπωρών και λαχανικών (GU L 192 της 27.10.1966, σ. 3286).
      
         Διατακτικό της αποφάσεως:
      
      ΤΟ ΔΙΚΑΣΤΗΡΙΟ
      αποφασίζει:
      
         Όσον αφορά την εφάπαξ ενίσχυση των 87299539 λογιστικών μονάδων την οποία χορήγησε το ΕΓΤΠΕ στον τομέα των οπωρών και λαχανικών, η Ιταλική Δημοκρατία, υποβάλλοντας καθυστερημένα τους απολογισμούς για τα έξοδα που πραγματοποιήθηκαν και, μέχρι τις 31 Αυγούστου 1980, μόνο για ποσό 44722,7 εκατομμυρίων ιταλικών λιρών, ήτοι για 81,97% της χορηγηθείσας ενισχύσεως, δεν ικανοποίησε τις απαιτήσεις του άρθρου 12, παράγραφος 4, τρίτο εδάφιο, του κανονισμού 159/66 του Συμβουλίου, της 25ης Οκτωβρίου 1966, περί συμπληρωματικών διατάξεων για την κοινή οργάνωση αγορών στον τομέα των οπωρών και λαχανικών και του άρθρου 4, παράγραφος 3, του κανονισμού 130/66 του Συμβουλίου, της 26ης Ιουλίου 1966, περί χρηματοδοτήσεως της κοινής γεωργικής πολιτικής, όπως τροποποιήθηκε από τον κανονισμό 966/71 του Συμβουλίου, της 10ης Μαίου 1971 ως εκ τούτου, παρέβη υποχρέωση που υπέχει από τη Συνθήκη ΕΟΚ.
      
      
         Πρόταση του γενικού εισαγγελέα:
      
      Ταυτίζεται κατά βάση με το διατακτικό.
      (
            *1
         )	Γλώσσα διαδικασίας: η ιταλική.